Diari Oficial de la Generalitat Valenciana


Sumari del DOGV 9914, del 13-08-2024 (2024/8408)

RESOLUCIÓ de 8 d’agost de 2024, per la qual s'assignen dotacions econòmiques als centres docents de la Xarxa d'Instituts d'Excel·lència, per a sufragar els gastos d'estades formatives del professorat, i s'establix el procediment d'inscripció en les estades, dins de l'operació de Qualitat en el sistema de Formació Profesional («Qualitat 2023»).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9914

Data del DOGV
:   13-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8408

CVE
:   FXHJ-N-2123-1968

Data del document
:   08-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

En el marc del dècim objectiu temàtic del Fons Social Europeu, referit a la inversió en educació, i formació professional per a l’adquisició de capacitats i l’aprenentatge permanent, el Ministeri d’Educació i Formació Professional finança les accions de difusió i millora de la qualitat de la Formació Professional del sistema educatiu (qualitat). Estes tenen com a objectiu específic l’augment de la participació en la Formació Professional de grau mitjà i superior i la millora de la qualitat de la Formació Professional, i s’articulen a través dels crèdits distribuïts a les comunitats autònomes.

En la mateixa línia, el Marc de referència espanyol d’assegurament de la qualitat, en concordança amb el Marc de referència europeu de garantia de qualitat, té com a objectiu general garantir i millorar la qualitat de la Formació Professional del sistema educatiu a nivell de sistemes (administracions implicades) i de centres proveïdors de Formació Professional, donant resposta a les necessitats en els àmbits nacional, regional i local, a les recomanacions europees i a les que puguen sorgir dins de l’àmbit dels interlocutors socials.

L’Acord de la Comissió General d’Educació de 7 de juny de 2023, publicat mitjançant la Resolució de la Secretaria General de Formació Professional, de data 21 de juny de 2023, definix els criteris de distribució, així com el repartiment resultant del crèdit destinat l’any 2023 al Programa de cooperació territorial de qualitat en Formació Professional del sistema educatiu espanyol.

La distribució concedix un import de 3.059.877,00 euros a la Comunitat Valenciana, consignat en l’aplicació pressupostària 18.05.322b.454.01 dels pressupostos generals de l’Estat 2023, per al finançament de les accions de qualitat en el sistema de Formació Professional, susceptible de cofinançament pel Fons Social Europeu Plus, en el marc financer plurianual 2021-2027.

Entre les actuacions subvencionables que es poden desenvolupar hi ha les estades del professorat i formadors en empreses i en centres d’FP i centres d’excel·lència. Estes estades servixen per a mantindre actualitzada la competència tècnica del professorat dels processos productius propis.

Per la Resolució de 16 de desembre de 2022, de la Secretaria Autonòmica d’Educació i Formació Professional, es convoca el procés de selecció d’instituts d’excel·lència de Formació Professional a la Comunitat Valenciana (DOGV 9507, 09.01.2023), coordinats per la Direcció General de Formació Professional, amb la finalitat de planificar i desenvolupar accions d’innovació aplicada, i realitzar experimentació i investigació.

Els instituts d’excel·lència de Formació Professional estan especialitzats en els diferents sectors productius, a través de les famílies o dels sectors professionals reconeguts a la Comunitat Valenciana. Estos centres ajuden a desenvolupar noves tendències pedagògiques i servicis tècnics a la resta de centres de la Comunitat Valenciana, en l’àmbit de la família professional assignada o sector productiu. Els instituts d’excel·lència de Formació Professional poden incloure accions de difusió i investigació d’aspectes relacionats amb la seua especialització, dirigides a personal formador, empreses i estudiants, coordinats amb la direcció general responsable en matèria de Formació Professional.

Les funcions dels instituts d’excel·lència de Formació Professional, en l’àmbit de la família professional o sector productiu assignat, són, entre d’altres, les següents:

1. Col·laborar amb els centres de referència nacional i amb els centres que impartixen Formació Professional a la Comunitat Valenciana en l’àmbit de la investigació i la innovació.

2. Experimentar accions d’innovació aplicada en els centres educatius, essencialment en temes de noves metodologies pedagògiques aplicades en els cicles formatius.

3. Investigar mètodes d’assegurament de la qualitat aplicats als centres que impartixen Formació Professional.

4. Col·laborar amb instituts tecnològics per a observar i analitzar l’evolució dels diferents sectors productius.

5. Dur a terme altres funcions que els siguen assignades per la direcció general competent en matèria de Formació Professional del sistema educatiu, relacionades amb els fins descrits.

En la Resolució de 24 de maig de 2023, de la Secretaria Autonòmica d’Educació i Formació Professional, i correcció d’errades de 19 de juliol de 2023, es designen els centres docents que conformen la Xarxa d’Instituts d’Excel·lència de Formació Professional.

Per tot el que s’ha exposat, la Conselleria d’Educació, Cultura, Universitat i Ocupació, mitjançant la Direcció General de Formació Professional, considera convenient l’assignació de dotacions econòmiques als centres educatius públics pertanyents a la Xarxa d’Instituts d’Excel·lència de Formació Professional, per a garantir el desenvolupament de les estades del professorat i formadors en empreses i en centres d’FP i centres d’excel·lència que contribuiran a mantindre actualitzada la competència tècnica del professorat dels processos productius propis.

En virtut del que s’ha exposat, i en exercici de les atribucions conferides en el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Cultura, Universitats i Ocupació,

RESOLC

*Primer. Objecte i àmbit aplicable*

La present resolució té com a objecte concedir les assignacions econòmiques extraordinàries als centres de la Xarxa d’Instituts d’Excel·lència de Formació Professional de la Comunitat Valenciana de l’annex d’esta resolució.

La finalitat de les assignacions és cobrir els gastos del professorat de Formació Professional derivats de les seues estades formatives organitzades pels centres de la Xarxa d’Instituts d’Excel·lència.

Estes estades es duran a terme en empreses, centres d’FP i centres d’excel·lència, per a contribuir al reforç de la col·laboració entre centre-empresa.

Les estades formatives estan dirigides a professorat amb atribució docent en Formació Professional en centres públics dependents de la Conselleria d’Educació, Cultura, Universitats i Ocupació, amb la finalitat de mantindre actualitzada la competència tècnica del professorat dels processos productius propis.

*Segon. Finançament*

El finançament de les quantitats assignades, amb caràcter de gasto extraordinari de funcionament, s’abonarà a càrrec de l’aplicació pressupostària G01090205GE00000.422C00.22611, FONDOTE22000053 del pressupost de la Generalitat de l’any 2024, del qual es destinen a esta convocatòria 680.000 €.

*Tercer. Quanties*

S’assignarà a cada un dels 34 centres públics que figuren en l’annex I d’esta resolució la quantitat de 20.000 €. El lliurament de l’assignació econòmica es realitzarà per transferència bancària al centre docent per mitjà d’orde de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l’exercici 2024.

*Quart. Termini d’execució i gastos justificables*

1. El termini d’execució de les accions serà des de la data d’efecte d’esta resolució fins al 31 de desembre de 2024.

2. La dotació assignada es podrà emprar per al següent: despeses de viatge, suport individual i suport organitzatiu, estes despeses es justificaran mitjançant el Programa Erasmus+, aplicant els costos establits en funció de la categoria pressupostària.

Cinquè. Justificació dels gastos realitzats

1. Atés el caràcter de sobredotació per gasto extraordinari de funcionament, el centre docent ha d’especificar, en els documents de control de l’activitat econòmica, els ingressos i gastos que es produïsquen per raó d’esta convocatòria.

Els centres han d’adjuntar la justificació de l’import de l’assignació econòmica concedida al balanç anual que han d’efectuar, d’acord amb l’Orde de 18 de maig de 1995, de la Conselleria d’Educació i Ciència (DOGV 2526, 09.06.1995).

2. El centre ha de conservar les factures i els documents de valor probatori equivalent amb validesa en el tràfic jurídic mercantil o amb eficàcia administrativa dels gastos efectuats per a comprovacions posteriors de la inversió durant 5 anys.

3. Tant la dotació percebuda pel centre com els gastos a càrrec seu s’han d’inscriure tan prompte com siga possible en el subcompte corresponent de la gestió econòmica en ITACA que es cree a este efecte.

4. El centre haurà d’invertir la quantitat econòmica que se li assigne exclusivament al fi previst. En cas que el centre dispose d’un romanent després d’abonar la totalitat de les factures (gastos) corresponents al programa per al qual es percep la dotació econòmica, es procedirà a reintegrar-lo a la Generalitat.

5. El centre ha de remetre la documentació justificativa dels gastos realitzats mitjançant el procediment que establisca per instrucció la Direcció General de Formació Professional.

6. La justificació dels gastos estarà formada per la documentació següent:

a) Relació de factures i documents de valor probatori equivalent amb validesa en el tràfic jurídic mercantil o amb eficàcia administrativa:

– Respecte als gastos efectuats: aprovació del gasto, factura o document de valor probatori equivalent i document de conformitat en la recepció.

– Respecte als pagaments efectuats: resguard de la transferència bancària de pagament i resguard de realització efectiva de pagament.

– Respecte de la comptabilitat de les actuacions: document comptable d’ITACA que reflectisca l’apunt de l’operació realitzada.

b) Diligència explicativa de factures electròniques.

c) Certificat de presa de coneixement del cofinançament de l’actuació.

d) Certificat de tinença i custòdia de la documentació.

e) Proves d'assistència en forma de declaració firmada pel centre receptor en la qual s'especifique el nom i dades de les persones participants, el propòsit de l'estada i les dates d'inici i conclusió

*Sisè. Característiques de les estades formatives*

Es faran en una empresa, centre d’FP, centre de la Xarxa Estatal de Centres d’Excel·lència en Formació Professional, organització o institució situada a Espanya.

Tindran lloc entre la data d’efecte d’esta resolució i el 31 de desembre de 2024.

Tindran una duració entre 20 i 50 hores, distribuïdes en un període entre tres o cinc dies.

Cada estada estarà destinada a un mínim de 10 i un màxim de 30 professors de la família professional.

*Setè. Sol·licitud de participació del professorat*

1. Els centres presentaran l’oferta d’estades formatives, amb el detall de l’organització i el desenvolupament d’estes, a la Direcció General de Formació Professional.

2. Esta oferta es publicarà en el web de la Direcció General de Formació Professional:

<https://ceice.gva.es/web/formacion-profesional/innovacio-i-qualitat>

3. Una vegada publicada l’oferta d’estades formatives, s’habilitarà un formulari en la mateixa pàgina web perquè el professorat interessat puga inscriure’s en les estades que li interessen.

4. Els centres organitzadors de les estades baremaran les sol·licituds i comunicaran l’acceptació o denegació motivada d’estes a les persones sol·licitants.

*Vuité. Requisits del professorat*

1. Només podrà participar-hi professorat amb atribució docent en Formació Professional que ocupe el lloc de docent en centres públics dependents de la Conselleria d’Educació, Cultura, Universitats i Ocupació.

2. El professorat haurà de tindre l’especialitat docent relacionada amb l’estada formativa sol·licitada.

*Novè. Selecció del professorat*

La selecció del professorat s’efectuarà conforme als criteris següents, sempre que complisquen els requisits:

1. Tindran preferència els professors que, estiguen impartint mòduls formatius relacionats amb la família o sector de l’estada formativa.

2. A continuació, les sol·licituds es prioritzaran per data de registre en el formulari.

3. A una mateixa estada formativa, no pot assistir més d’un professor de la mateixa família per centre docent.

4. En el cas de places vacants per a cobrir l’estada formativa, podrà participar-hi més d’un professor de la mateixa família per centre.

*Dècim. Certificació i inscripció en el registre de formació del professorat*

El professorat que haja participat en les estades tindrà dret a la certificació de les hores totals de duració de l’estada realitzada indicades en l’acta final d’avaluació, amb una duració entre 20 i 50 hores, d’acord amb el que disposa l’article 16.1 de l’Orde 65/2012, de 26 d’octubre, de la Conselleria d’Educació, Formació i Ocupació, que establix el model de formació permanent del professorat i el disseny, reconeixement i registre de les activitats formatives (DOGV 6893, 31.10.2012).

*Onzé. Delegació de competències*

Es delega en la persona titular de la Direcció General de Formació Professional per adoptar les mesures e instruccions oportunes per al compliment i l'aplicació d'esta resolució i també per a resoldre i notificar totes les incidències que es plantegen és la seua interpretació i execució.

*Dotzé. Efectes*

Esta resolució produirà efectes a partir de l'endemà de ser publicada en el *Diari Oficial de la Generalitat Valenciana*.

  

València, 8 d'agost de 2024

José Antonio Rovira Jover

Conseller d'Educació, Cultura, Universitats i Ocupació

Esta disposició conté annexos. Consulteu-ne la versió en PDF.